জয়নগরে তৃণমূল নেতাকে লক্ষ্য করে বোমা-গুলি

জয়নগর: ১ জুন শেষ দফায় ভোট রয়েছে জয়নগরে (Jaynagar)। ভোটের আগেই তপ্ত দক্ষিণ ২৪ পরগনার এই এলাকা। রাতের অন্ধকারে তৃণমূল নেতাকে (Trinamool Leader) লক্ষ্য করে বোমা (Jaynagar Bomb)-গুলি (Jaynagar Shootout) চালানোর অভিযোগ। ভোটের আগে ফের ঝরল রক্ত। জয়নগরে গড়দেওয়ানি গ্রাম পঞ্চায়েতের সদস্য তপন মণ্ডলকে লক্ষ্য করে গুলি চালানোর অভিযোগ। ভর্তি হাসপাতালে। ঘটনায় ব্যাপক চাঞ্চল্য ছড়িয়েছে এলাকায়। চলছে পুলিশি টহল।

আরও পড়ুন: ভাটপাড়ায় বিজেপি নেতার বাড়ির সামনে বোমাবাজি

জানা গিয়েছে, জয়নগরের গড়দেওয়ানি পঞ্চায়েত এর তৃণমূল সদস্য তপন মণ্ডল ভোটার স্লিপ গোছানোর কাজ করছিলেন। অভিযোগ সেই সময় দুষ্কৃতীরা তাঁকে লক্ষ্য করে গুলি ছোড়ে। কিন্তু কপাল জোরে সেই গুলি লাগেনি তপনের গায়ে। গুলির শব্দ পেয়েই প্রাণ বাঁচাতে একটি দোকানে লুকিয়ে পড়েন তিনি। এরপরে দোকানে লুকোতে গেলে সেখানে বোম মারা হয়। বোমার প্রিন্টারে জখম হয় তৃণমূলের পঞ্চায়েত সদস্য। তাঁকে জয়নগর নিমপীঠ রামকৃষ্ণ গ্রামীণ হাসপাতালে নিয়ে যাওয়া হয়েছে। গুলি-বোমার শব্দে পেয়ে ছুটে আসেন স্থানীয় বাসিন্দারা। এরইমধ্যে অন্ধকারে গা ঢাকা দেয় দুষ্কৃতীরা। স্থানীয় বাসিন্দারাই জখম অবস্থায় তপনকে উদ্ধার করে জয়নগর ২ নম্বর ব্লকের নিমপীঠ রামকৃষ্ণ গ্রামীণ হাসপাতালে নিয়ে যান। খবর পেয়ে ইতিমধ্যেই এলাকায় গিয়েছে বকুলতলা থানার পুলিশ।